चुनावों में बादल के दबाव में बिलों की वसूली लटकी: मान
टंकियों के कनैक्शन कटे, गंदा पानी पी रहे गांवों के बाशिंदे
बिजलीबिल की अदायगी होने पर पावरकॉम ने फगवाड़ा के विभिन्न गांवों की पानी की टंकियों के बिजली कनेक्शन काट दिए हैं। इससे जहां लोगों को पीने के पानी की समस्या से दो चार होना पड़ रहा है वहीं विपक्षी दलों के नेताअों ने इसे बादल सरकार की नाकामी बताया। गांव ढक्क पंडोरी के सरपंच विजय कुमार ने बताया कि गांव वासियों ने कई महीनों से पानी के बिल नहीं दिए हैं दूसरी तरफ पावरकॉम के अधिकारियों का कहना है कि बिल पेंडिंग होने के कारण कनेक्शन काटे हैं, वहीं ग्रामीण स्तर पर वाटर सप्लाई के कनेक्शन काटे जाने को निंदनीय बताते हुए जिला कपूरथला कांग्रेस कमेटी के प्रधान जोगिन्द्र सिंह मान ने कहा कि राज्य भर में ग्रामीण स्तर पर वाटर सप्लाई की टंकियों पर बिजली का जो करोड़ों रुपए बिल बकाया हैं, उसके लिए सीधे तौर पर बादल सरकार जिम्मेदार है। उन्होंने हैरानी जताई कि अब तक पावरकॉम खामोश क्यों रहा। क्या चुनाव से पहले बादल सरकार के दबाव में बिलों की वसूली को लटकाए रखा गया। मान ने कहा कि एक गांव में स्थापित पानी की टंकी से अनेक गांवों को पानी की सप्लाई होती है। ऐसे में जिन गांवों की ओर से बिलों का भुगतान हो चुका है, उन्हें किस आधार पर पानी से वंचित किया जा रहा है। उन्होंने फैसला तुरंत वापस लेने की मांग की।इस अवसर पर जगजीत सिंह बिट्टू, अवतार सिंह पंडवा, सरबजीत सिंह साबी वालिया, संजीव बुगा पार्षद, अविनाश गुप्ता बाशी, दलजीत राजू दरवेश पिंड, गोपी बेदी, विक्की रानीपुर, साधू राम पीपारंगी, हरजी मान, सनी बांसल, सनी मान उपस्थित थे।
जोगिंदर मान
बूलपुर में बिजली का बिल भरने पर पावरकॉम की ओर से काटे गए बिजली कनैक्शन के कारण खंभे से लटकती तार। टंकी, िजससे पेयजल सप्लाई हो रहा।
समस्या
hin_Deva hin_Deva hin_Deva npi_Deva hin_Deva npi_Deva